《六一堂》
宋代·唐庚

我思六一翁，羽化四十年。虽不及抠衣，每愿为执鞭。

手弹醉翁操，目睹庐陵编。床头五代史，屏间七交篇。

诗常讽思颍，曲每歌归田。斋摹画舫样，酒法冰堂传。

此志自弱冠，到今已华颠。嗟予又晚辈，读书慕先贤。

即彼生处所，馆之与周旋。时对文章姿，稍息簿领肩。

贤者果不死，瞻之犹在前。似挥诛奸笔，犹拿击佛拳。

谁当嗣前规，时为易蠹椽。勿毁鲁恭宅，中有夫子天。

作者简介：唐庚，1070年～1120年在世，北宋诗人。字子西，人称鲁国先生。眉州丹棱（今属四川眉山市丹棱县）唐河乡人。哲宗绍圣（一○九四）进士（清光绪《丹棱县志》卷六），徽宗大观中为宗子博士。经宰相张商英推荐，授提举京畿常平。商英罢相，庚亦被贬，谪居惠州。后遇赦北归，复官承议郎，提举上清太平宫。后于返蜀道中病逝。